தோபியா வெளியே சென்றார்.  சென்று, தம்முன் நின்ற வானதூதர் இரபேலைக் கண்டார்.  ஆனால் அவர் கடவுளின் தூதர் என்பது அவருக்குத் தெரியாது.  5 அவரிடம், "இளைஞரே, எங்கிருந்து வருகிறீர்?" என்று வினவினார்.  அதற்கு அவர், "உன் உறவின் முறையினர்களாகிய  இஸ்ரயேல் மக்களுள் நானும் ஒருவன்.  வேலை தேடி இங்கு வந்துள்ளேன்" என்றார்.  "மேதியாவுக்குச் செல்ல உமக்கு வழி தெரியுமா?" என்று தோபியா கேட்டார். 